ଭୁବନେଶ୍ବର LocalWire-Odisha Page2LocalWire-Odisha LocalWire\nରିଅଲ୍ ହିରୋ ସବ୍ୟସାଚୀ କହିଲେ, ସାମର୍ଥ୍ୟ ଅନୁସାରେ କାମ କର\nଭୁବନେଶ୍ୱର, ଡିସେମ୍ବର ୧୯(ଲୋକାଲ ୱାୟାର): ଲକଡାଉନରେ ରିଲରୁ ରିଅଲ୍ ହିରୋ ପାଲଟିଯାଇଥିବା ସବ୍ୟସାଚୀ ମିଶ୍ର ଓଡ଼ିଶା ଭିତରେ ଯେତିକି ଓଡ଼ିଶା ବାହାରେ ଆହୁରି ବେଶି ପରିଚିତ ହୋଇଯାଇଛନ୍ତି ।\nପୂର୍ବରୁ ଏମିତି ଜଣେ ନାୟକ ଭାବେ ତେଲୁଗୁ, ତାମିଲ, ମାଲାୟାଲମ୍ ଓ ବଙ୍ଗଳାରେ ତାଙ୍କୁ ସମସ୍ତେ ଜାଣିଥିଲେ କିନ୍ତୁ ତାଙ୍କ ଉଦାର ହୃଦୟ ଏ କ୍ଷେତ୍ରକୁ ଆଉ ଟିକେ ପ୍ରଶସ୍ତ ଏବଂ ବିଶାଳ କରିଦେଲା ।\nଯେଉଁଥିପାଇଁ ତାଙ୍କ ସହାୟତାର ହାତ ଦେଶର ପୂର୍ବରୁ ଦକ୍ଷିଣ ଏବଂ ପଶ୍ଚିମରୁ ଉତ୍ତର ପର୍ଯ୍ୟନ୍ତ ଲମ୍ବିପାରିଲା ।\nଆଜି ପିଲାଠୁ ବୁଢ଼ା ସମସ୍ତଙ୍କ ହୃଦୟରେ ସେ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିଛନ୍ତି, ଯାହା ସବୁଦିନ ପାଇଁ ରହିଗଲା ।\nସେହି ଷ୍ଟାର୍ ଏବେ ଯେତେବେଳେ କିଛି ନା' କିଛି କହୁଛନ୍ତି ତାହା ଭାଇରାଲ୍ ହେଉନାହିଁ ବରଂ ଅନେକଙ୍କ ଜୀବନ ଧାରାକୁ ବଦଳାଇଦେଉଛି ।\nସୋସିଆଲ୍ ମିଡିଆରେ ସେମିତି କିଛି ପୋଷ୍ଟ କରି ଆହ୍ୱାନ ଦେଇଛନ୍ତି ଅଭିନେତା ସବ୍ୟସାଚୀ ।\nସେ ଲେଖିଛନ୍ତି, 'ଆଖି ଆଗରେ ଯେତେବେଳେ କିଛି ସମସ୍ୟା ଦେଖାଯାଏ, ସେହି ଅନୁସାରେ, ସେହି ଜାଗାରେ, ନିଜ ସାମର୍ଥ୍ୟ ଅନୁସାରେ କାମ କରିବା ଦରକାର' ।\nଭୁବନେଶ୍ୱରରେ ଆଜି ୨୯ କରୋନା ଆକ୍ରାନ୍ତ, ସୁସ୍ଥ ହେଲେ ଆଉ ୨୪\nଭୁବନେଶ୍ୱର,ଡିସେମ୍ବର ୧୮(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ଶୁକ୍ରବାର ପୁଣି ୨୯ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ଆଉ ୨୪ ଜଣ ସୁସ୍ଥ ହୋଇଥିବା ବିଏମସି କହିଛି ।\nଚିହ୍ନଟ ହୋଇଥିବା ନୂଆ ଆକ୍ରାନ୍ତମାନଙ୍କ ମଧ୍ୟରୁ ୧୪ ଜଣ କ୍ୱାରେଣ୍ଟାଇନରେ ଅଛନ୍ତି ଏବଂ ୧୫ ଜଣ ସ୍ଥାନୀୟ ସଂକ୍ରମିତ ।\nଏ ପର୍ଯ୍ୟନ୍ତ ରାଜଧାନୀରେ ମୋଟ ୩୧ ହଜାର ୩୦୨ ଜଣ କରୋନାରେ ଆକ୍ରାନ୍ତ ହୋଇଥିବା ବେଳେ ୩୦ ହଜାର ୬୯୦ ଜଣ ସୁସ୍ଥ ହୋଇଛନ୍ତି ।\n୨୩୧ ଜଣଙ୍କ ମୃତ୍ୟୁ ହୋଇଛି ଏବଂ ୩୬୦ ଜଣ ସକ୍ରିୟ କରୋନା ଆକ୍ରାନ୍ତ ରହିଛନ୍ତି ।\nFiled Under: Odia Tagged With: ଓଡିଶା, କରୋନା, ଭୁବନେଶ୍ବର\nଥିଲେ ଦିଅ, ନଥିଲେ ନିଅ, ଏକ ନିଆରା କାର୍ଯ୍ୟକ୍ରମ\nଭୁବନେଶ୍ୱର, ଡିସେମ୍ବର ୧(ଲୋକାଲ ୱାୟାର) 'ଥିଲେ ଦିଅ, ନଥିଲେ ନିଅ' । ଉଡ୍ର ଓଡ଼ିଶା ପକ୍ଷରୁ ଆରମ୍ଭ ହୋଇଛି ଏହି ନିଆରା କାର୍ଯ୍ୟକ୍ରମ ।\nଏହାର ଉଦେ୍ଦଶ୍ୟ ହେଲା ଯୋଉମାନଙ୍କ ପାଖରେ ପୋଷାକର ଅଭାବ ଅଛି ବା ଶୀତବସ୍ତ୍ର ନାହିଁ, ସେମାନଙ୍କ ପାଖକୁ ପୋଷାକ ଏବଂ ଶୀତବସ୍ତ୍ର ପହଞ୍ଚାଇବା ।\nସହୃଦୟ ବ୍ୟକ୍ତିଙ୍କ ଦ୍ୱାରା ଦାନ କରାଯାଉଥିବା କପଡ଼ାକୁ ଶୀତ ଦିନରେ ଅସହାୟଙ୍କୁ ଦାନ କରିବା ପାଇଁ ବିଶିଷ୍ଟ ସମାଜସେବୀ ମାୟାଧର ନାୟକଙ୍କ ଦ୍ୱାରା ଏହି ଅଭିଯାନର ପରିକଳ୍ପନା କରାଯାଇ ଆରମ୍ଭ ହୋଇଥିଲା ।\nପରେ ତାଙ୍କ ସୁପୁତ୍ର ତଥା ପୂର୍ବତନ ବିଧାୟକ, ବର୍ତ୍ତମାନ 'ମୋ କଲେଜ'ର ଅଧ୍ୟକ୍ଷ ଅଭିନେତା ଆକାଶ ଦାସ ନାୟକ ଏହି କାର୍ଯ୍ୟକ୍ରମକୁ ଜାରି ରଖିଛନ୍ତି ।\nଉଡ୍ର ଓଡ଼ିଶା ଅନୁଷ୍ଠାନ ଦ୍ୱାରା ଗତ କିଛି ବର୍ଷ ଧରି ଏ ଅଭିଯାନ ଚାଲୁରହିଛି । ଆଜିଠାରୁ ଏହାର ଶୁଭାରମ୍ଭ ହୋଇଛି ।\nଏହି ଅବସରରେ ପୋଷାକ ଦାନ ପାଇଁ ୧୨ଟି ସହର ଯଥା; ଭୁବନେଶ୍ୱର, ପାରାଦୀପ, କଟକ, ବ୍ରହ୍ମପୁର, ପୁରୀ, ବାଲେଶ୍ୱର, ଭଦ୍ରକ, ଯାଜପୁର, ମୁମ୍ବାଇ, କୋଲକାତା, ପୁଣେ ଓ ହାଇଦ୍ରାବାଦର ପ୍ୟାରିସ୍ ବେକେରୀ ଆଉଟଲେଟ୍ ଆଗରେ ଦାନବାକ୍ସ ସ୍ଥାପନ କରାଯିବ ।\nସଂଗୃହୀତ ପୋଷାକକୁ ୱାସେକ୍ସ ହସ୍ପିଟାଲ୍ ସଲୁ୍ୟସନ୍ ଦ୍ୱାରା ଡ୍ରାଏ ୱାସ୍ କରାଯିବ । ବିଗତଦିନରେ ଏ କାର୍ଯ୍ୟକ୍ରମକୁ ଅହେତୁକ ସଫଳତା ମିଳିଛି ।\nଗତ ବର୍ଷ ୧୫ହଜାରରୁ ଅଧିକ ପୋଷାକ ଦାନ ଏବଂ ବିତରଣ କରାଯାଇଥିଲା । ତେଣୁ ଚଳିତ ବର୍ଷ ମଧ୍ୟ ଭଲ ହେବ ବୋଲି ଆଶା ରହିଛି ।\nଆଜି ବାପୁଜୀ ନଗର ପ୍ୟାରୀସ୍ ବେକେରୀ ଠାରେ ପୋଷାକ ଦାନବାକ୍ସ ସ୍ଥାପନ ସମୟରେ ଆକାଶ, ଶୁଭ୍ରଜ୍ୟୋତି ଦାସ ନାୟକ, ଦିଲ୍ଲୀପ ତିର୍କୀ, ହରିପ୍ରସାଦ ପଟ୍ଟନାୟକ, ଡ. ସୂର୍ଯ୍ୟପ୍ରକାଶ, ଆଦିତ୍ୟ ଦାଶ, ପ୍ରସନ୍ନ ପାତ୍ର, ବିଟି ଭରଦ୍ୱାଜ, ଶୀତଳ ପାତ୍ର ଏବଂ କୁମାରୀ ଦେବସ୍ମିତା ପଣ୍ଡା ପ୍ରମୁଖ ଉପସ୍ଥିତ ଥିଲେ ।\nନୂଆ ଚଳଚ୍ଚିତ୍ର 'ଏଇ ବୋଧେ ଭଲପାଇବା'ର ଶୁଭ ମହୁରତ\nଭୁବନେଶ୍ୱର, ଡିସେମ୍ବର ୧ (ଲୋକାଲ ୱାୟାର): କିଟ୍ କ୍ୟାମ୍ପସରେ ନୂଆ ଓଡ଼ିଆ ଚଳଚ୍ଚିତ୍ର 'ଏଇ ବୋଧେ ଭଲପାଇବା'ର ଶୁଭ ମହୁରତ ଅନୁଷ୍ଠିତ ହୋଇଯାଇଛି ।\nସଂସ୍କୃତି ବିଭାଗ ନିଦେ୍ର୍ଦଶକ ରଞ୍ଜନ କୁମାର ଦାସଙ୍କ ନିଜସ୍ୱ କାହାଣୀକୁ ନେଇ କଳିଙ୍ଗ ସୂର୍ଯ୍ୟ ସିନେ ପ୍ରଡକ୍ସନ ପ୍ରସ୍ତୁତ କରୁଥିବା ଏଇ ଚଳଚ୍ଚିତ୍ରର ଶୀର୍ଷକ ରହିଛି 'ଏଇ ବୋଧେ ଭଲପାଇବା' ।\nପ୍ରଯୋଜକ ଆଲେକଜାଣ୍ଡାର ଦାସ ଓ ସିଦ୍ଧାର୍ଥ ପାତ୍ର, ନିଦେ୍ର୍ଦଶକ ସୁଧାକର ବସନ୍ତ, ସଙ୍ଗୀତ ନିଦେ୍ର୍ଦଶକ ଅଭିଜିତ୍ ମଜୁମଦାର୍, କଳାକାର ଓ ଟେକନିସିଆନମାନଙ୍କ ଉପସ୍ଥିତିରେ ସୁଟିଂ ପୂର୍ବରୁ କ୍ଲାପ୍ ଦେଇ ଶୁଭ ମହୁରତ କରିଥିଲେ କାଦମ୍ବିନୀର ସମ୍ପାଦିକା ଡ. ଇତିରାଣୀ ସାମନ୍ତ ଏବଂ ଓଡ଼ିଆ ଚଳଚ୍ଚିତ୍ର ଉନ୍ନୟନ ନିଗମର ଅଧ୍ୟକ୍ଷ କୁନା ତ୍ରିପାଠୀ ।\nମହୁରତରେ ସମ୍ମାନିତ ଅତିଥି ଭାବେ ଯୋଗ ଦେଇଥିଲେ ସିନେ କ୍ରିଟିକ୍ ଆସୋସିଏସନର ସମ୍ପାଦକ ଦିଲ୍ଲୀପ ହାଲି, ସଂଳାପକାର ଡ. ରଜନୀ ରଞ୍ଜନ, ଓଲିଉଡ କ୍ରିଏଟିଭ୍ ହେଡ୍ ପ୍ରଣୟ ଜେଠୀ ।\nଏହି ଚଳଚ୍ଚିତ୍ରରେ ମୁଖ୍ୟ ନାୟକ ଭୂମିକାରେ ଦୀପକ ଓ ନାୟିକା ଭୂମିକାରେ ଅଛନ୍ତି ଅନୁଭା ।\nଏମାନଙ୍କ ବ୍ୟତୀତ କୁନା ତ୍ରିପାଠୀ, ସରୋଜ ଦାସ, ନନସେନ୍ସ ମଣି, ପ୍ରତିଭା ପଣ୍ଡା, ମଧୁ, ନମିତା ପ୍ରମୁଖ କଳାକାରଙ୍କୁ ଦେଖିବାକୁ ମିଳିବ ।\nଚଳଚ୍ଚିତ୍ରର ପ୍ରଡକ୍ସନ ଡିଜାଇନ୍ କରୁଛନ୍ତି ଚିତ୍ତରଞ୍ଜନ ଆଚାର୍ଯ୍ୟ । ଡିଓପି ଦାୟିତ୍ୱ ନିର୍ବାହ କରୁଛନ୍ତି ଅଜିତ କିଶୋର ଦାସ ।\nନଭେମ୍ବର ୩୦ରେ ବର୍ଷର ଶେଷ ଚନ୍ଦ୍ର ଗ୍ରହଣ, ଓଡ଼ିଶାକୁ ଦୃଶ୍ୟମାନ ହେବନାହିଁ\nଭୁବନେଶ୍ୱର, ନଭେମ୍ବର ୨୫(ଲୋକାଲ ୱାୟାର): ଆସନ୍ତା ୩୦ ତାରିଖରେ ସଂଘଟିତ ହେବ ଚଳିତ ବର୍ଷର ଶେଷ ଚନ୍ଦ୍ର ଗ୍ରହଣ । ସୂର୍ଯ୍ୟ ପରାଗ ଓ ଚନ୍ଦ୍ର ଗ୍ରହଣ ଗୋଟିଏ ବରିଳ ମହାଜାଗତିକ ଘଟଣା ।\nଗ୍ରହଣ ଓ ପରାଗ ଏକ ଛାଇ ଆଲୁଅର ଖେଳ । ଯାହା ସୂର୍ଯ୍ୟ, ଚନ୍ଦ୍ର ଓ ପୃଥିବୀର ଏକ ବିଶେଷ ଅବସ୍ଥିତିରେ ଘଟିଥାଏ ।\nବିଶ୍ୱର ବିଭିନ୍ନ ଦେଶର ବୈଜ୍ଞାନିକମାନେ ଏନେଇ ଗବେଷଣା କରିବାକୁ ଏବେଠାରୁ ପ୍ରସ୍ତୁତି ଚଳାଲେଣି ।\nଏହି ସମୟ ଭିତରେ କିଛି ଲୋକ ସୋସିଆଲ୍ ମିଡିଆରେ ଏହାକୁ ନେଇ ବିଭ୍ରାନ୍ତିକର ଖବର ପ୍ରକାଶ କରୁଛନ୍ତି ।\nଯାହାର କୌଣସି ବୈଜ୍ଞାନିକ କାରଣ ନାହିଁ । ତେବେ ଚନ୍ଦ୍ର ଗ୍ରହଣ ଦିନ ୧ଟା ୨ ମିନିଟରେ ହେବ ଏହା ଦିନ ୩ଟା ୧୨ ମିନିଟ ୫୩ ସେକେଣ୍ଡ ବେଳକୁ ସର୍ବାଧିକ ରହିବ ଓ ସନ୍ଧ୍ୟା ୫ଟା ୨୩ ମିନିଟ ୨୨ ସେକେଣ୍ଡରେ ଶେଷ ହେବ । କିନ୍ତୁ ଏହା ଓଡ଼ିଶାକୁ ଦୃଶ୍ୟମାନ ହେବନାହିଁ ।\nଏ ବାବଦରେ ପଠାଣି ସାମନ୍ତ ପ୍ଲାନେଟାରିୟମର ଉପ ନିଦେ୍ର୍ଦଶକ ଡକ୍ଟର ଶୁଭେନ୍ଦୁ ପଟ୍ଟନାୟକ କହିଛନ୍ତି, ଚନ୍ଦ୍ର ଗ୍ରହଣ ସମୟରେ ଚନ୍ଦ୍ର ଓ ସୂର୍ଯ୍ୟ ମଝିରେ ପୃଥିବୀ ଗୋଟିଏ ସରଳରେଖାରେ ରହିଥାଏ ଓ ପୃଥିବୀର ଛାଇ ଚନ୍ଦ୍ର ଉପରେ ପଡ଼ିଥାଏ ।\nପ୍ରଥମଟି ଛାୟା ଯାହା ଏକ ଗାଢ଼ କଳା ରଙ୍ଗର ଛାଇ ଓ ଖାଲି ଆଖିରେ ଦେଖାଯାଏ । ଦ୍ୱିତୀୟଟି ହେଲା ଉପଛାୟା । ଯାହା ଖାଲି ଆଖିରେ ଦେଖିବା କଷ୍ଟକର ।\nବିଜ୍ଞାନ ହିସାବରେ ଚନ୍ଦ୍ର ଉପଛାୟାରେ ପ୍ରବେଶ କରିବା ସହ ଗ୍ରହଣ ଆରମ୍ଭ ହୁଏ ଓ ଏଥିରୁ ବାହାରିଗଲେ ଗ୍ରହଣ ଶେଷ ହୁଏ ।\nଏ ବର୍ଷର ଶେଷ ସୂର୍ଯ୍ୟ ପରାଗ ଆସନ୍ତା ଡିସେମ୍ବର ୧୪ ତାରିଖରେ ସଂଘଟିତ ଯାହା ଭାରତରେ ଦେଖାଯିବ ନାହିଁ । ପରବର୍ତ୍ତୀ ପୂର୍ଣ୍ଣ ଚନ୍ଦ୍ର ଗ୍ରହଣ ୨୦୨୧ ମସିହା ମେ ମାସ ୨୭ ତାରିଖରେ ଭାରତକୁ ଦେଖାଯିବ ।\nବିଧାନସଭାର ଶୀତ ଅଧିବେଶନ ଆରମ୍ଭ, କୋଭିଡ ଯୋଦ୍ଧାଙ୍କ ସମ୍ମାନାର୍ଥେ ମୁଲତବୀ\nଭୁବନେଶ୍ୱର, ନଭେମ୍ବର ୨୦(ଲୋକାଲ ୱାୟାର): ରାଜ୍ୟ ବିଧାନସଭାର ଶୀତ ଅଧିବେଶନ ଶୁକ୍ରବାର ଆରମ୍ଭ ହୋଇଥିବା କୋଭିଡ ଯୋଦ୍ଧାମାନଙ୍କୁ ସମ୍ମାନ ଜଣାଇ ଗୃହକୁ ଅପରାହ୍ଣ ୩ଟା ପର୍ଯ୍ୟନ୍ତ ମୁଲତବୀ ରଖାଯାଇଛି ।\nଆଜି ପୂର୍ବାହ୍ନ ୧୧ଟାରେ ଗୃହ କାର୍ଯ୍ୟ ଆରମ୍ଭ ହେବା ପରେ ପୂର୍ବତନ ବାଚସ୍ପତି ଶରତ କର, ପୂର୍ବତନ ବିଧାୟକ ଗୁରୁପଦ ନନ୍ଦ ଓ କାର୍ତ୍ତିର୍କେଶ୍ୱର ପାତ୍ରଙ୍କୁ ଗୃହରେ ଶ୍ରଦ୍ଧାଞ୍ଜଳି ଦିଆଯାଇଥିଲା ।\nଦିବଙ୍ଗତ ନେତା ଓ କୋଭିଡ ଯୋଦ୍ଧାଙ୍କ ସମ୍ମାନାର୍ଥେ ଗୃହ କାର୍ଯ୍ୟକୁ ଅପରାହ୍ଣ ୩ଟା ସୁଦ୍ଧା ମୁଲତବୀ ରଖାଯାଇଥିଲା ।\nଆଜି ଗୃହରେ ଅର୍ଥମନ୍ତ୍ରୀ ନିରଞ୍ଜନ ପୂଜାରୀ ୨୦୨୦-୨୧ ବର୍ଷର ଅତିରକ୍ତ ବଜେଟ ଆଗତ କରିବାର କାର୍ଯ୍ୟକ୍ରମ ରହିଛି ।\nକୋଭିଡ କଟକଣା ମଧ୍ୟୟରେ ଆରମ୍ଭ ହୋଇଥିବା ଏହି ଅଧିବେଶନରେ ମୌସୁମୀ ଅଧିବେଶନ ଭଳି ପ୍ରଶ୍ନ କାଳ ରହିବ ନାହିଁ ବୋଲି ପୂର୍ବରୁ ନିଷ୍ପତ୍ତି ହୋଇଛି ।\nପ୍ରେମ୍ ଆନନ୍ଦଙ୍କ ଲାଗି ଓଡ଼ିଆ ଫିଲ୍ମରେ ଗାଇଲେ ଦୁଲେ ରାପର\nଭୁବନେଶ୍ୱର, ନଭେମ୍ବର ୧୩(ଲୋକାଲ ୱାୟାର): ଓଡ଼ିଶାର ଲୋକପ୍ରିୟ ସଙ୍ଗୀତ ନିର୍ଦେଶକ ପ୍ରେମ୍ ଆନନ୍ଦଙ୍କ ପାଇଁ ଓଡ଼ିଆ ଫିଲ୍ମରେ ଗୀତ ଗାଇଲେ କଳାହାଣ୍ଡିର ଦୁଲେ ରାପର ।\nଗୀତଟି ବୁଧବାର ଭୁବନେଶ୍ୱରରେ ରେକର୍ଡିଂ ହୋଇଥିଲା ବେଳେ ଏବେ ଏହାକୁ ନେଇ ଚାରିଆଡ଼େ ବହୁତ ଚର୍ଚ୍ଚା ।\nୟୁଟ୍ୟୁବ୍ ସେନସେସନ୍ ତଥା ଖପର ଘରର ରାପର ଭାବେ ପରିଚିତ କଳାହାଣ୍ଡିର ଦୁଲେଶ୍ୱର ତାଣ୍ଡି ଓରଫ୍ ଦୁଲେ ରାପର ।\nଦୁଲେ ରାପରଙ୍କ ସହିତ ସନ୍ଦରଗଡର ଝିଅ ସ୍ୱର୍ଣ୍ଣରେଖା ଓ ଯୁବ କଣ୍ଠଶିଳ୍ପୀ ଆଶୁତୋଷ ମଧ୍ୟ ଏହି ଗୀତରେ କଣ୍ଠଦାନ କରିଛନ୍ତି ।\nଗୀତଟି ହେଲା, 'ଜିଓ ବାଲା ଆଣ୍ଟି' । ଏହି କମର୍ସିଆଲ୍ ଗୀତଟିକୁ ଗୀତିକାର ସୁବ୍ରତ ସ୍ୱାଇଁ ରଚନା କରିଛନ୍ତି ।\nଏହାର ପ୍ରଯୋଜନା କରୁଛନ୍ତି ସୁଶାନ୍ତ କୁମାର । ମ୍ୟୁଜିକ୍ ମସ୍ତି ବ୍ୟାନରରେ ନିର୍ମିତ ନାମକରଣ ହୋଇ ନଥିବା ଆଗାମୀ ଚଳଚ୍ଚିତ୍ରରେ ଏହି ଗୀତଟି ସ୍ଥାନ ପାଇବ ।\nତେବେ ପୂର୍ବରୁ ସୁନୋ ସର୍କାର ରାପର ଗାଇ ସୋସିଆଲ୍ ମିଡିଆରେ ରାତାରାତି ଚର୍ଚ୍ଚାକୁ ଚାଲି ଆସିଥିଲେ ଦୁଲେ ରାପର ।\nବଲିଉଡର ପ୍ରତିଷ୍ଠିତ ସଙ୍ଗୀତ ଶିଳ୍ପୀ ବିଶାଲ ଦଦଲାନିଙ୍କ ଠାରୁ ଆରମ୍ଭ କରି ବହୁ ବ୍ୟକ୍ତି ତାଙ୍କର ପ୍ରଶଂସା କରି ତାଙ୍କୁ ବଲିଉଡକୁ ନିମନ୍ତ୍ରଣ କରିଥିଲେ ।\nକିନ୍ତୁ ତାଙ୍କର ଓଡ଼ିଆ ଫିଲ୍ମରେ ଗୀତ ଗାଇବାର ଇଚ୍ଛା ଥିଲା, ଯାହାକୁ ପୂରଣ କରିଛନ୍ତି ଓଲିଉଡର ମ୍ୟୁଜିକ୍ ସାଇଣ୍ଟିଷ୍ଟ ପ୍ରେମ୍ ଆନନ୍ଦ ।\nପ୍ରେମ୍ ଆନନ୍ଦ କିଛି ଦିନ ପୂର୍ବରୁ ସୋସିଆଲ୍ ମିଡିଆରେ ଭାଇରାଲରୁ ଚର୍ଚ୍ଚାକୁ ଆସିଥିବା କୋରାପୁଟ ଝିଅ ନମିତା ମେଲେକାଙ୍କୁ ସୁଯୋଗ ଦେଇଥିଲେ । ଏଥିପାଇଁ ପ୍ରେମ୍ ଆନନ୍ଦଙ୍କୁ ନାୟିକା ବର୍ଷା ଅନୁରୋଧ କରିଥିଲେ ।
